แนวโน้มดัชนีเช้าลุ้นดีดตัวขึ้น รับ Flow ต่างชาติ
นักวิเคราะห์ฯคาดตลาดหุ้นไทยเช้านี้ (14 ธ.ค.)มีโอกาสดีดตัวกลับ หลังจากปรับตัวลดลงเล็กน้อยเมื่อวานนี้ ทั้งนี้ มองว่าตลาดฯยังมีความผันผวนแต่ก็ไม่ได้มีนัยสำคัญ
14 ธ.ค. 2553

นักวิเคราะห์ฯคาดตลาดหุ้นไทยเช้านี้ (14 ธ.ค.)มีโอกาสดีดตัวกลับ หลังจากปรับตัวลดลงเล็กน้อยเมื่อวานนี้ ทั้งนี้ มองว่าตลาดฯยังมีความผันผวนแต่ก็ไม่ได้มีนัยสำคัญ 
ชนายเจริญ เอี่ยมพัฒนธรรม ผู้อำนวยฝ่ายวิเคราะห์หลักทรัพย์ บล.เคที ซีมิโก้ กล่าวว่า ตลาดหุ้นไทยเช้านี้มีโอกาสดีดตัวกลับขึ้นไปได้ หลังจากปรับตัวลดลงไปในแดนลบเล็กน้อยเมื่อวานนี้ ทั้งนี้ มองว่าความผันผวนของตลาดฯยังมีอยู่แต่ก็ได้มีนัยสำคัญ ปัจจัยภายนอกประเทศขณะนี้ยังคงได้รับปัจจัยบวกจากการที่จีนยังไม่ปรับขึ้นอัตราดอกเบี้ย และรอเรื่องการประชุมธนาคารกลางสหรัฐฯ(เฟด)ในวันนี้
ด้านปัจจัยในประเทศค่อนข้างนิ่ง โดยเรื่องการเมืองก็จบไปแล้ว เม็ดเงินจากต่างชาติก็ยังไหลเข้าตลาดหุ้นไทยและมีแรงซื้อจากกองทุน LTF และ RMF เข้ามาอย่างต่อเนื่อง ถือเป็นปัจจัยสำคัญที่ทำให้ตลาดฯปรับตัวขึ้นไปได้ต่อ และตลาดฯก็ยังมีความคาดหวังเรื่องผลประกอบการงวดไตรมาส 4/53 ของบริษัทจดทะเบียนต่างๆ ที่คาดว่าจะออกมาดี
ขณะที่ตลาดหุ้นอื่นในภูมิภาคเอเชียเช้านี้แกว่งตัวในแดนบวก-ลบเล็กน้อย พร้อมให้แนวรับ 1,030 จุด แนวต้าน 1,050-1,055 จุด